Source: https://poradna.hnonline.sk/otazka/paralelne-materske
Timestamp: 2018-11-20 12:14:14+00:00
Document Index: 8432230

Matched Legal Cases: ['§ 52', '§ 52', '§ 52', '§ 49', '§ 52', '§ 52', '§ 52']

Paralelné materské | HNporadňa
Domov » Sociálne veci a dôchodky » Paralelné materské
Paralelné materské
Dobrý deň,predčasom som sa riadila radou pani Navrátilovej z októbra, ktorá sa týkala paralelného poberania materského rodičmi ak sa jedná o 2 rôzne deti. uviedla, že ministerstvo prisľúbilo, že tento stav je možný a pokiaľ si ho pobočky sociálnej poisťovne vysvetľujú po svojom tak sa treba obrátiť na Ústredie. my sme tak urobili, avšak na Ústredí nám to tiež zamietli s tým, že tento stav nie je možný, že nemôže otec poberať materské na 1 dieťa a matka na druhé, ani rodičovský. na koho sa máme obrátiť na ministerstvo? a čo ešte môžme v tejto veci podniknúť? manželovi stopli materské po narodení ďalšieho dieťaťa, chýbali mu ešte 3 mesiace. môže si o ne nárokovať spätne keďže mu boli odobraté neprávom? je dlhodobo PN. ďakujem za radu
Zuzana Simanová sa opýtal/a 17.1. 2018 o 22:50 v kategórii Sociálne veci a dôchodky
JUDr. Milan FICEK, advokát pred 10 mesiacmi 5 dňami
Podľa ust. § 52 zákona o soc. poistení platí :
§ 52 Poskytovanie materského
https://www.slov-lex.sk/pravne-predpisy/SK/ZZ/2003/461/20180101#
Ľubica Navrátilová pred 10 mesiacmi 4 dňami
Tu ide o iný problém.
Citované znenie § 52 sa týka poberania materského na deti z jedného pôrodu a v tomto prípade nie je možné, aby matka a iný poistenec( aj keď obaja spĺňajú ostatné podmienky nároku na materské) poberali paralelne materské.
Problém je, ak vznikne nárok na dve materské na dve deti z dvoch pôrodov, o tom zákon 461/2003 nič nehovorí a správny orgán interpretuje právny stav tak, ako Vy uvádzate, t. j. že aj v prípade, že nárok na materské sa poskytuje len raz aj ak sú v rodine dve deti( nie dvojčatá), ktorým patrí materské.
Na túto tému vznikla v parlamente diskusia a minister Richter tvrdil, že stanovisko ministerstva vychádza z dvoch nárokov aj podľa platného právneho stavu a ja si to myslím tiež.
Pôvodné znenie § 49 zákona 461/2003 obmedzovalo možnosť uplatnenia nároku na materské iným poistencom najdlhšie do dovŕšenia ôsmich mesiacov veku dieťaťa a v tejto situácii dva nároky na materské prakticky nevznikali.
Po reforme sociálneho systému, kedy sa starostlivosť nahradzujúca rodinnú starostlivosť začala presúvať z detských domovov do pestúnskej starostlivosti a adopcii sa posunula možnosť uplatnenia nároku na materské až do troch rokov veku dieťaťa, pričom otázkou paralelného poskytovania dvoch materských sa nik nezaoberal. A neviem o tom, že by k tejto téme existoval judikát.
Ja sa musím "prehrabať" vystúpeniami ministra Richtera v NR SR a nájsť presnú citáciu toho, čo na túto tému odznelo v NR SR.
Odporúčam , aby sa pani obrátila priamo na kanceláriu ministra a uvidíme, aká odpoveď príde.
Ľubica Navrátilová pred 10 mesiacmi 3 dňami
Už som našla kde si možno vypočuť k predmetnej téme ministra Richtera. Otvorte si toto http://tv.nrsr.sk/archiv/schodza/7/21?MeetingDate=18102017&DisplayChairm... ( Zasadnie NR SR 18.10.2017) a nájdete tam vyjadrenie ministra Richtera, ktorý tvrdí, že právny stav umožňuje paralelné poberanie dvoch materských a sľubuje vykonanie kontroly v Sociálnej poisťovni..
Zuzana Simanová pred 10 mesiacmi 2 dňami
Ďakujem za názory, upovedomila som kanceláriu ministra. Som zvedavá na odpoveď, budem Vás informovať. Dúfam, že si nedajú načas tak ako v sociálnej poisťovni, problém totiž riešime od októbra.
Zuzana Simanová pred 9 mesiacmi 1 týždňom
Dobrý deň, som tu opäť aj s odpoveďou z ministerstva. Môj mail prešiel tromi sekciami ministerstva až nakoniec bol poslaný na sekciu kontroly, z ktorej mi prišla odpoveď, že ministerstvo nie je kompetentné dávať pokyny na výkon činnosti sociálnej poisťovni a že posielajú moje podanie opäť na Ústredie SP. Ďalej mi napísali, že môžem využiť právo podať opravný prostriedok, čo netuším čo znamená a že právoplatné rozhodnutia SP sú preskúmateľné súdom., čo by malo byť bezplatné.pýtam sa teda, čo ďalej? napísať ministrovi alebo to dať preskúmať súdu? má to zmysel? jeho vyjadrenie v parlamente by predsa malo mať váhu, kto je komu nadriadený SP ministrovi? hahaha
JUDr. Milan FICEK, advokát pred 10 mesiacmi 3 dňami
Dobrý deň pani Navrátilová,
ja som pochopil otázku.
Ťiež som hľadal komentáre k uvedenej problematike na základe Vášho podnetu, takže si dovolím uviesť :
aj tento : https://www.postoj.sk/22344/mihal-rodicia-narazaju-na-problem-pri-subezn....
Dobrý deň pán Ficek,
však to bol práve poslanec Mihál, ktorý predložil novelu zákona 461/2003 a v nej navrhoval nové znenie § 52 ods.2, ktorý koaliční poslanci neschválili o. i. aj na základe tvrdenia ministra, že tento problém je vyriešený už v terajšom znení zákona.
Ak si vypočujete, čo tam minister povedal, potom má ministerstvo a Sociálna poisťovňa odlišný výklad zákona, čo je prinajmenšom komédia, alebo a to je pravdepodobnejšie, minister prebral výklad zákona do svojej kompetencie spolu s jeho poradcom a to nikdy nedopadne dobre.
JUDr. Milan FICEK, advokát pred 10 mesiacmi 2 dňami
nebudem zasahovať do debát a diskusií menovaných osôb.
Len uvádzam poznámku v tejto súvislosti :
Pre proces tvorby práv. predpisov platí zákon č. 400/2015 Z.z. o tvorbe právnych predpisov a o Zbierke zákonov Slovenskej republiky.
Z uplatnenia legislatívnych pravidiel tvorby zákonov vyplýva, že ak sa pomenúvajú práva a povinnosti osôb tieto sa koncipujú v jednotnom čísle. Príklad : Zákon o soc. poistení užíva slová napr. vdova má nárok, nárok na sirotský dôchodok má nezaopatrené dieťa atď.
Som toho názoru, že v tomto našom prípade dľa cit. § 52 zákona o soc. poistení je nárok len na jedno materské /dve deti dva pôrody/, zákon uvádza výnimky v druhej vete ods. 2 § 52 cit. zákona.
Uvidíme, čo prinesie výklad zákona, resp. rozhodovacia prax.